tcimpazi

zo tcimpazi cu kampu cmene lo re zasti frejutsi be la'o ly. Pan .ly. .i lo fadni tcimpazi noi tcimpazi be la'o ly. Pan troglodytes .ly. cu slabu traji gi'e xabju lo stici jo'u midju frikytu'a .i lo jbonobo no'u va'i lo tordu tcimpazi zi'e noi tcimpazi la'o ly. Pan paniscus .ly. cu xabju lo ricfoi pe la republik.demokratik.dukongos. .i lo re frejutsi cu sepsi'u la kongos. poi rirxe

te merli
lo makcu je nakni tcimpazi poi mo'u banro cu ki'ogra li 35 bi'o 70 gi'e sraji mitre li 0.9 bi'o 1.2 .i lo fetsi cu ta'e ki'ogra li 26 bi'o 50 gi'e sraji mitre li 0.66 bi'o 1

mivze'e
lo tcimpazi cu so'u roi nanca li za'u 40 va'o lo nu zifre .i ku'i pu'i kuspe lo nanca be li 60 va'o lo nu pinfu .i la tcitas. noi me la tarzan. skina misno cu jmive gi'e nanca li 74 ca lo 2006moi

tcimpazi te frica
lo xadni te frica be lo fadni tcimpazi bei lo jbonobo cu cmalu .i ku'i lo cinse jo'u jikca nu tarti cu vajni te frica .i lo fadni tcimpazi cu rolklecti gi'e bende be fi lo nakni be'o kalte kulnu gi'e mutce pluja ke jikca ki'irsi'u .i zu'u nai lo jbonobo cu spacti gi'e dunsi'u je fetralju je cincai se kulnu .i lo re frejutsi zo'u lo lunbe pilka be lo flira jo'u lo xance jo'u lo jamfu cu kuspe lo xunblabi bi'i lo mutce xekri .i ta'e labmau fa lo citno gi'e xekyze'a ca lo nu makcu binxo .i lo jbonobo cu zmadu lo fadni tcimpazi lo ka birka clani .e lo ka xo kau roi sanli cadzu 

category:smani
category:mabru
category:skoselti'e
category:danlu